ddrg/super_eurlex huggingface dataset:
Komisjoni otsus,

24. veebruar 1988,

tööohutust, -hügieeni ja -tervishoidu käsitleva teabe tõhustamise kohta

(88/383/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut, eriti selle artiklit 118,

ning arvestades, et:

komisjoni jaoks on oluline saada vajalik teave oma käsutusse enne, kui liikmesriigid võtavad vastu tööohutust, -hügieeni ja -tervishoidu käsitlevad õigus- ja haldusnormid; teataval juhul tuleb kõiki liikmesriike teavitada ka mõne teise liikmesriigi poolt kavandatavatest õigus- ja haldusnormidest;

nõukogu direktiiviga 83/189/EMÜ [1] on ette nähtud teabesüsteem tehniliste standardite ja eeskirjade valdkonnas, mis hõlmab ka tööohutust, -hügieeni ja -tervishoidu käsitlevaid eeskirju;

seda teabe esitamise korda tuleks täiendada, tõhustades käesoleva otsusega ettenähtud muid õigus- ja haldusnorme käsitlevat teavet;

on vaja luua ekspertide rühm, mille liikmed nimetavad liikmesriigid ning mille ülesanne on abistada komisjoni riiklike õigus- ja haldusnormide eelnõude läbivaatamisel,

ON VASTU VÕTNUD KÄESOLEVA OTSUSE:

Artikkel 1

Liikmesriigid teavitavad komisjoni kohe kõikidest tööohutust, -hügieeni ja -tervishoidu käsitlevatest õigus- ja haldusnormidest ning kõnealuses valdkonnas kavandatavatest õigus- ja haldusnormide eelnõudest, välja arvatud direktiivi 83/189/EMÜ artikli 1 lõikes 1 määratletud tehniliste normide eelnõud. Liikmesriigid edastavad ka kõik muud käesoleva valdkonnaga seotud sätted.

Artikkel 2

1. Komisjon edastab liikmesriikidele kõik talle artikli 1 alusel esitatud õigus- ja haldusnormide eelnõud, mida ta peab käesoleva otsuse tähenduses asjakohaseks.

2. Komisjon ja teised liikmesriigid võivad teha märkusi sellele liikmesriigile, kelle õigusaktide eelnõud on neile lõike 1 alusel esitatud; asjaomane liikmesriik võtab neid märkusi arvesse niipalju kui võimalik. Liikmesriikide märkused edastatakse komisjoni kaudu.

Artikkel 3

Komisjoni abistab ekspertide rühm, mille eesistujaks on komisjoni esindaja. Rühma kuulub 24 liiget, kelle komisjon nimetab liikmesriikide ettepanekul, kusjuures iga liikmesriiki esindab kaks eksperti. Igale liikmele määratakse asendusliige eespool sätestatud korras.

Artikkel 4

Komisjon teavitab korrapäraste ajavahemike järel tööohutuse, -tervishoiu ja -hügieeni nõuandekomiteed ning vajaduse korral ka vastavalt direktiivi 83/189/EMÜ artiklile 5 asutatud alalist komiteed kõigist käesoleva otsuse rakendamisega seoses võetavatest meetmetest, välja arvatud need aspektid, mida liikmesriigid peavad konfidentsiaalseks.

Artikkel 5

Käesolev otsus on adresseeritud liikmesriikidele.

Brüssel, 24. veebruar 1988

Komisjoni nimel

asepresident

Manuel Marín

[1] EÜT L 109, 26.4.1983, lk 8.

--------------------------------------------------
Euroopa Liidu Teataja L 358 , 27/12/1988 Lk 0019 - 0021



Nõukogu otsus, 21. detsember 1988, Iisraelist pärit konserveeritud puuviljasalatite ühendusse importimist käsitleva kokkuleppe sõlmimise kohta kirjade vahetuse teel seoses Euroopa Majandusühenduse ja Iisraeli Riigi vahelise kokkuleppe protokolli nr 1 artikliga 9 (88/648/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Iisraeli Riigi vaheline kokkulepe [1] kirjutati alla 11. mail 1975; tuleks heaks kiita Iisraelist pärit konserveeritud puuviljasalatite ühendusse importimist käsitlev kirjade vahetuse teel sõlmitud kokkulepe seoses kõnealuse lepingu protokolli 1 artikliga 9, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Iisraelist pärit konserveeritud puuviljasalatite ühendusse importimist käsitlev kirjade vahetuse teel sõlmitud kokkulepe seoses Euroopa Majandusühenduse ja Iisraeli Riigi vahelise lepingu protokolli nr 1 artikliga 9. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. detsember 1988 Nõukogu nimel eesistuja V. Papandreou [1] EÜT L 136, 28.5.1975, lk 3. --------------------------------------------------
Euroopa Liidu Teataja L 358 , 27/12/1988 Lk 0013 - 0015

Soomekeelne eriväljaanne: Peatükk 3 Köide 28 Lk 0043

Rootsikeelne eriväljaanne: Peatükk 3 Köide 28 Lk 0043



Nõukogu otsus, 21. detsember 1988, Euroopa Majandusühenduse ja Alžeeria Demokraatliku Rahvavabariigi vahelise, Alžeeriast pärit tomatikontsentraatide ühendusse importimist käsitleva kokkuleppe sõlmimise kohta kirjade vahetuse teel (88/646/EMÜ) EUROOPA ÜHENDUSTE NÕUKOGU võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Alžeeria Demokraatliku Rahvavabariigi vaheline koostööleping [1] kirjutati alla 26. aprillil 1976 ning see jõustus 1. novembril 1978; tuleks heaks kiita Euroopa Majandusühenduse ja Alžeeria Demokraatliku Rahvavabariigi vahel kirjade vahetuse teel sõlmitud kokkulepe, mis käsitleb Alžeeriast pärit tomatikontsentraatide importi ühendusse, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Alžeeria Demokraatliku Rahvavabariigi vahel kirjade vahetuse teel sõlmitud kokkulepe, mis käsitleb Alžeeriast pärit tomatikontsentraatide importi ühendusse. Kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada, et see muutuks ühenduse suhtes siduvaks. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. detsember 1988 Nõukogu nimel eesistuja V. Papandreou [1] EÜT L 263, 27.9.1978, lk 2. --------------------------------------------------
Komisjoni otsus,

13. juuni 1988,

millega tehakse Ühendkuningriigile erand ning kehtestatakse samaväärsed tervishoiunõuded, mida tuleb täita värske liha tükeldamisel

(88/363/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud määrusega (EMÜ) nr 3805/87, [2] eriti selle artiklit 13,

ning arvestades, et:

vastavalt direktiivi 64/433/EMÜ artiklile 13 võib artiklis 16 sätestatud korras kehtestada erandid I lisa lõike 45 punktist c, kui samaväärseid tagatisi pakkuv liikmesriik seda taotleb; nendeks eranditeks on selliste tervishoiunõuete kinnitamine, mis on vähemalt samaväärsed nimetatud lisas esitatutega;

Ühendkuningriigi asutused on 2. novembri 1987. aasta kirjaga esitanud komisjonile taotluse teha erand direktiivi 64/433/EMÜ I lisa lõike 45 punktist c värske veise-, lamba- ja sealiha tükeldamisel; selles taotluses on esitatud kavandatavad tervishoiunõuded; taotletavas erandis alternatiivse variandina esitatud tervishoiunõuded värske liha tükeldamisel peavad olema vähemalt samaväärsed direktiivi 64/433/EMÜ I lisa lõike 45 punktis c esitatud nõuetega;

Ühendkuningriigi kavandatavad tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Olenemata direktiivi 64/433/EMÜ I lisa lõike 45 punktist c, võib Ühendkuningriik lubada värske veise-, lamba- ja sealiha tükeldamist käesoleva otsuse lisas sätestatud tingimustel.

Artikkel 2

Käesolev otsus on adresseeritud liikmesriikidele.

Brüssel, 13. juuni 1988

Komisjoni nimel

asepresident

Frans Andriessen

[1] EÜT 121, 29.7.1964, lk 2012/64.

[2] EÜT L 357, 19.12.1987, lk 1.

--------------------------------------------------

LISA

Veise-, lamba- ja searümpade tükeldamise eritingimused

1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad + 7 °C sisetemperatuurini 48 tunni jooksul ning lamba- ja searümbad 20 tunni jooksul, ning transporditakse lõikamishoonetesse, mille temperatuur ei ületa + 12 °C ning mis asuvad külmkambriga samas hoonerühmas.

2. Liha edastatakse ühe korraga.

3. Rümbad viiakse lõikamishoonesse ja konditustatakse enne + 7 °C sisetemperatuuri saavutamist, kui veiserümbad tükeldatakse 48 tunni jooksul ning lamba- ja searümbad 20 tunni jooksul pärast tapmist.

4. Ajavahemik liha lõikamisruumi viimise ja edasise jahutamise vahel ei tohi ületada 60 minutit.

5. Kui liha on tükeldatud ja pakitud, viiakse see kohe asjakohastesse külmkambritesse.

--------------------------------------------------
Euroopa Liidu Teataja L 358 , 27/12/1988 Lk 0016 - 0018



Nõukogu otsus, 21. detsember 1988, Euroopa Majandusühenduse ja Alžeeria Demokraatliku Rahvavabariigi vahelise, Alžeeriast pärit konserveeritud puuviljasalatite ühendusse importimist käsitleva kokkuleppe sõlmimise kohta kirjade vahetuse teel (88/647/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Alžeeria Demokraatliku Rahvavabariigi vaheline koostööleping [1] kirjutati alla 26. aprillil 1976 ning see jõustus 1. novembril 1978; tuleks heaks kiita Euroopa Majandusühenduse ja Alžeeria Demokraatliku Rahvavabariigi vahel kirjade vahetuse teel sõlmitud kokkulepe, mis käsitleb Alžeeriast pärit konserveeritud puuviljasalatite importi ühendusse, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Alžeeria Demokraatliku Rahvavabariigi vahel kirjade vahetuse teel sõlmitud kokkulepe, mis käsitleb Alžeeriast pärit konserveeritud puuviljasalatite importi ühendusse. Kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada, et see muutuks ühenduse suhtes siduvaks. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. detsember 1988 Nõukogu nimel eesistuja V. Papandreou [1] EÜT L 263, 27.9.1978, lk 2. --------------------------------------------------
Nõukogu otsus,

21. detsember 1988,

1987. aasta rahvusvahelise loodusliku kautšuki kokkuleppe ajutise kohaldamise kohta

(88/662/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eelkõige selle artikleid 113 ja 116,

võttes arvesse komisjoni ettepanekut

ning arvestades, et:

1979. aasta rahvusvaheline loodusliku kautšuki kokkulepe on kehtivuse kaotanud;

ühendus ja selle liikmesriigid kirjutasid 18. detsembril 1987 otsuse 88/107/EMÜ [1] kohaselt alla 1987. aasta rahvusvahelisele loodusliku kautšuki kokkuleppele (edaspidi "1987. aasta kokkulepe");

on soovitav tagada, et 1987. aasta lepe jõustub ajutiselt hiljemalt 1. jaanuaril 1989; sel eesmärgil on vaja, et ühendus ja selle liikmesriigid teataksid oma nõutavate siseriiklike menetluste kohaselt ja pärast kõnealuste menetluste täitmist Ühinenud Rahvaste Organisatsiooni peasekretärile oma kavatsusest ajutiselt kohaldada 1987. aasta lepingut,

ON TEINUD JÄRGMISE OTSUSE:

Artikkel 1

Ühendus ja selle liikmesriigid teatavad pärast nõutavate siseriiklike menetluste täitmist Ühinenud Rahvaste Organisatsiooni peasekretärile oma kavatsusest ajutiselt kohaldada 1987. aasta rahvusvahelist loodusliku kautšuki kokkulepet vastavalt artikli 59 lõikele 1 ja artikli 60 lõikele 2.

Artikkel 2

Nõukogu eesistuja on volitatud määrama isiku, kellel on õigus ühenduse nimel hoiustada teadet 1987. aasta kokkuleppe ajutise kohaldamise kohta.

Brüssel, 21. detsember 1988

Nõukogu nimel

eesistuja

V. Papandreou

[1] EÜT L 58, 3.3.1988, lk 18.

--------------------------------------------------
Euroopa Liidu Teataja L 057 , 28/02/1989 Lk 0062 - 0062

Soomekeelne eriväljaanne: Peatükk 12 Köide 2 Lk 0085

Rootsikeelne eriväljaanne: Peatükk 12 Köide 2 Lk 0085



Komisjoni otsus, 10. veebruar 1989, komisjoni poolt Euroopa Aatomienergiaühenduse nimel Euroopa Aatomienergiaühenduse ja Jaapani valitsuse vahel juhitava termotuumasünteesi valdkonnas sõlmitava koostöölepingu kohta (89/149/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiget, ning arvestades, et: nõukogu kiitis 23. jaanuari 1989. aasta otsusega heaks Euroopa Aatomienergiaühenduse ja Jaapani valitsuse vahel juhitava termotuumasünteesi valdkonnas sõlmitava koostöölepingu, ON VASTU VÕTNUD KÄESOLEVA OTSUSE: Artikkel 1 Käesolevaga sõlmitakse ühenduse nimel Euroopa Aatomienergiaühenduse ja Jaapani valitsuse vahel koostööleping juhitava termotuumasünteesi valdkonnas. Lepingu tekst on lisatud käesolevale otsusele. Artikkel 2 Komisjoni eesistuja on volitatud määrama isiku, kellel on õigus koostöölepingule alla kirjutada ja see Euroopa Aatomienergiaühenduse suhtes siduvaks muuta. Brüssel, 10. veebruar 1989 Komisjoni nimel asepresident Filippo M. Pandolfi --------------------------------------------------
Euroopa Liidu Teataja L 071 , 15/03/1989 Lk 0041 - 0041

Soomekeelne eriväljaanne: Peatükk 11 Köide 15 Lk 0003

Rootsikeelne eriväljaanne: Peatükk 11 Köide 15 Lk 0003



Nõukogu otsus, 20. veebruar 1989, alkohoolsete jookidega kauplemist käsitleva lepingu sõlmimise kohta Euroopa Majandusühenduse ja Kanada vahel (89/189/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Kanada piirkondlike turustusasutuste teostatavat alkohoolsete jookide importi, turustamist ja müüki käsitlenud GATTi vaekogu tõdemusi ja järeldusi silmas pidades jõudsid Kanada ja ühendus 17. detsembril 1988 kokkuleppele, mis vormistati lepinguna; nimetatud leping tuleks kinnitada, ON TEINUD JÄRGMISE OTSUSE: Artikkel 1 Käesolevaga kiidetakse ühenduse nimel heaks alkohoolsete jookidega kauplemist käsitlev Euroopa Majandusühenduse ja Kanada vaheline leping ja sellele lisatud kirjavahetus. Eelmises lõigus nimetatud dokumentide tekstid on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 20. veebruar 1989 Nõukogu nimel eesistuja F. Fernandez Ordoñez --------------------------------------------------
Euroopa Liidu Teataja L 054 , 25/02/1989 Lk 0001 - 0002

Soomekeelne eriväljaanne: Peatükk 11 Köide 14 Lk 0210

Rootsikeelne eriväljaanne: Peatükk 11 Köide 14 Lk 0210



Nõukogu otsus, 20. veebruar 1989, koostöölepingu sõlmimise kohta ühelt poolt Euroopa Majandusühenduse ja teiselt poolt Pärsia lahe Araabia riikide koostöönõukogu hartaga liitunud riikide (Araabia Ühendemiraadid, Bahreini Riik, Saudi Araabia Kuningriik, Omaani Sultaniriik, Katari Riik ja Kuveidi Riik) vahel (89/147/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: koostöölepingu sõlmimine Euroopa Majandusühenduse ja Pärsia lahe Araabia riikide koostöönõukogu hartaga liitunud riikide (Araabia Ühendemiraadid, Bahreini Riik, Saudi Araabia Kuningriik, Omaani Sultaniriik, Katari Riik ja Kuveidi Riik) vahel on vajalik ühenduse eesmärkide saavutamiseks välismajandussuhete sfääris; näib, et teatavad lepinguga ettenähtud majanduskoostöö meetmed ületavad asutamislepinguga ettenähtud volitusi, eelkõige ühise kaubanduspoliitika vallas piiritletud volitusi, ON VASTU VÕTNUD JÄRGMISE OTSUSE: Artikkel 1 Koostööleping ühelt poolt Euroopa Majandusühenduse ja teiselt poolt Pärsia lahe Araabia riikide koostöönõukogu hartaga liitunud riikide (Araabia Ühendemiraadid, Bahreini Riik, Saudi Araabia Kuningriik, Omaani Sultaniriik, Katari Riik ja Kuveidi Riik) vahel ning sellele lisatud deklaratsioonid ja kirjavahetused kiidetakse ühenduse nimel heaks. Esimeses lõigus nimetatud dokumentide tekstid on lisatud käesolevale otsusele. Artikkel 2 Nõukogu eesistuja esitab kõnealuse lepingu artikliga 26 ettenähtud teate [2]. Artikkel 3 Ühendust esindab lepingu artikli 12 alusel moodustatud ühisnõukogus komisjon, keda abistavad liikmesriikide esindajad. Artikkel 4 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 20. veebruar 1989 Nõukogu nimel eesistuja F. Fernandez Ordoñez [1] EÜT C 12, 16.1.1989. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 136 , 19/05/1989 Lk 0013 - 0013



Nõukogu otsus, 13. märts 1989, Euroopa Majandusühenduse ja Norra Kuningriigi vahelise lepingu juurde teise lisaprotokolli sõlmimise kohta tulenevalt Hispaania Kuningriigi ja Portugali Vabariigi ühinemisest ühendusega (89/331/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: vastavalt määrusele (EMÜ) nr 839/88 [1] peatati täielikult kümneliikmelise ühenduse poolt teatavate Hispaaniast ja Portugalist imporditud toodete suhtes kohaldatavate tollimaksude sissenõudmine pärast seda, kui need langesid 2 % tasemele või madalamale; Euroopa Majandusühenduse ja Norra Kuningriigi vahel Brüsselis 14. mail 1973 sõlmitud lepingu [2] juurde tuleb sõlmida teine lisaprotokoll, et sätestada teatavate Hispaaniast Norrasse imporditavate ja nimetatud lepinguga reguleeritud toodete suhtes kohaldatavate tollimaksude sissenõudmise täielik peatamine, kui need tollimaksud langevad 2 % tasemele või madalamale, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahelise lepingu juurde kuuluv teine lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikliga 3 ettenähtud teate. [3] Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 13. märts 1989 Nõukogu nimel eesistuja C. Solchaga Catalan [1] EÜT L 87, 31.3.1988, lk 1. [2] EÜT L 171, 27.6.1972, lk 2. [3] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 136 , 19/05/1989 Lk 0021 - 0021

Soomekeelne eriväljaanne: Peatükk 11 Köide 15 Lk 0091

Rootsikeelne eriväljaanne: Peatükk 11 Köide 15 Lk 0091



Nõukogu otsus, 13. märts 1989, Euroopa Majandusühenduse ja Šveitsi Konföderatsiooni vahelise lepingu juurde teise lisaprotokolli sõlmimise kohta tulenevalt Hispaania Kuningriigi ja Portugali Vabariigi ühinemisest ühendusega (89/333/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: vastavalt määrusele (EMÜ) nr 839/88 [1] peatati täielikult kümneliikmelise ühenduse poolt teatavate Hispaaniast ja Portugalist imporditud toodete suhtes kohaldatavate tollimaksude sissenõudmine pärast seda, kui need langesid 2 % tasemele või madalamale; Euroopa Majandusühenduse ja Šveitsi Konföderatsiooni vahel Brüsselis 22. juulil 1972 sõlmitud lepingu [2] juurde tuleb sõlmida teine lisaprotokoll, et sätestada teatavate Hispaaniast Šveitsi imporditavate ja nimetatud lepinguga reguleeritud toodete suhtes kohaldatavate tollimaksude sissenõudmise täielik peatamine, kui need tollimaksud langevad 2 % tasemele või madalamale, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahelise lepingu juurde kuuluv teine lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikliga 3 ettenähtud teate. [3] Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 13. märts 1989 Nõukogu nimel eesistuja C. Solchaga Catalan [1] EÜT L 87, 31.3.1988, lk 1. [2] EÜT L 300, 31.12.1972, lk 189. [3] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 136 , 19/05/1989 Lk 0009 - 0009

Soomekeelne eriväljaanne: Peatükk 2 Köide 7 Lk 0037

Rootsikeelne eriväljaanne: Peatükk 2 Köide 7 Lk 0037



Nõukogu otsus, 13. märts 1989, Euroopa Majandusühenduse ja Islandi Vabariigi vahelise lepingu juurde teise lisaprotokolli sõlmimise kohta tulenevalt Hispaania Kuningriigi ja Portugali Vabariigi ühinemisest ühendusega (89/330/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: vastavalt määrusele (EMÜ) nr 839/88 [1] peatati täielikult kümneliikmelise ühenduse poolt teatavate Hispaaniast ja Portugalist imporditud toodete suhtes kohaldatavate tollimaksude sissenõudmine pärast seda, kui need langesid 2 % tasemele või madalamale; Euroopa Majandusühenduse ja Islandi Vabariigi vahel Brüsselis 22. juulil 1972 sõlmitud lepingu [2] juurde tuleb sõlmida teine lisaprotokoll, et sätestada teatavate Hispaaniast Islandisse imporditavate ja nimetatud lepinguga reguleeritud toodete suhtes kohaldatavate tollimaksude sissenõudmise täielik peatamine, kui need tollimaksud langevad 2 % tasemele või madalamale, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vahelise lepingu juurde kuuluv teine lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikliga 3 ettenähtud teate. [3] Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 13. märts 1989 Nõukogu nimel eesistuja C. Solchaga Catalan [1] EÜT L 87, 31.3.1988, lk 1. [2] EÜT L 301, 31.12.1972, lk 2. [3] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 097 , 11/04/1989 Lk 0047 - 0047

Soomekeelne eriväljaanne: Peatükk 7 Köide 3 Lk 0162

Rootsikeelne eriväljaanne: Peatükk 7 Köide 3 Lk 0162



Nõukogu otsus, 5. aprill 1989, millega muudetakse otsust 78/774/EMÜ teatavate kolmandate riikide tegevuse kohta kaubalaevanduse valdkonnas (89/242/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 84 lõiget 2, võttes arvesse komisjoni esitatud otsuse eelnõu, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: otsus 78/774/EMÜ [4] näeb ette aluse teabesüsteemile teatavate kolmandate riikide tegevuse kohta kaubalaevanduse valdkonnas; selle otsuse artikkel 2 sätestab, et otsused teabesüsteemi kohaldamiseks kolmandate riikide laevastike suhtes võetakse ühehäälselt; seda korda on vaja muuta, arvestades muudetud asutamislepingu artikli 84 lõiget 2, mis näeb ette hääletamise kvalifitseeritud häälteenamusega, ON VASTU VÕTNUD KÄESOLEVA OTSUSE: Artikkel 1 "1) Nõukogu otsustab kvalifitseeritud häälteenamusega, milliste kolmandate riikide laevastike suhtes kohaldatakse ühiselt teabesüsteemi." Artikkel 2 Käesolev otsus on adresseeritud liikmesriikidele. Luxembourg, 5. aprill 1989 Nõukogu nimel eesistuja M. Chaves Gonzalez [1] EÜT C 28, 3.2.1989, lk 10. [2] EÜT C 69, 20.3.1989. [3] EÜT C 71, 20.3.1989, lk 25. [4] EÜT L 258, 21.9.1978, lk 35. --------------------------------------------------